《上古之什补亡训传十三章。上古一章》
唐代·顾况

（上古，愍农也。）

遐哉上古，生弃与柱。句龙是生，乃有甫田。惟弃甫田，

有万斯年。开利之源。无乃塞源。一廛亦官，百廛亦官，

啬夫孔艰。浸兮暵兮，申有螽兮。惟馨祀是患，

岂止馁与寒。啬夫咨咨，el盛苗衰。耕之耰之，

袯襫锄犁，手胼足胝。水之蛭螾，吮喋我肌。

我姑自思，胡不奋飞。东人利百，西人利百。有匪我心，

胡为不易。河水活活，万人逐末。俾尔之愉悦兮。

作者简介：顾况（生卒年不详），字逋翁，号华阳真逸（一说华阳真隐）。晚年自号悲翁，汉族，唐朝海盐人，（今在浙江海宁境内）人。唐代诗人、画家、鉴赏家。他一生官位不高，曾任著作郎，因作诗嘲讽得罪权贵，贬饶州司户参军。晚年隐居茅山，有《华阳集》行世。